पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संकट के वर्तमान दौर में शनिवार को बिग ब्लास्ट हुआ। अब तक एक दिन में मिले सबसे ज्यादा रोगियों के सभी आंकड़ों को पीछे छोड़ते हुए एक साथ 704 नए रोगी सामने आए। नए रोगी मिलने के साथ ही इलाके में कोरोना की पकड़ मजबूत नजर आने लगी है। शहर की ऋद्धि-सिद्धि कॉलोनी में शुक्रवार को नए रोगी मिलने के बाद शनिवार को भी कई नए रोगी सामने आए।
इन इलाकों में कोरोना का जोर
खास बात यह है कि शहर ऋद्धि-सिद्धि कॉलोनी के अलावा निकटवर्ती गांव मिर्जेवाला में भी बड़ी संख्या में रोगी मिले हैं वहीं सूरतगढ़, रावला और कई अन्य इलाकों में रोगियों की संख्या काफी अधिक मिली है।
हर दिन सैंपल के लिए पहुंच रहे लोग
जहां एक ओर एक ही दिन में 704 रोगी सामने आना चिकित्सा विभाग के लिए चुनौती है वहीं सैंपल के लिए भी प्रतिदिन लोग पहुंच रहे हैं। ऐसे में नए रोगी मिलने का यह क्रम थमता नजर नहीं आ रहा। खास बात यह है कि चिकित्सा विभाग को भी अब रोगियों को संभालने के लिए मशक्कत करनी पड़ रही है। अचानक बढ़े रोगियों के चलते कोविड डेडिकेटेड हॉस्पिटल में भी बैड की कमी पडऩे लगी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn